UDPS/Tshisekedi ekati wuta lelo ete ezali na litomba te kopona moko na ba députés nationaux baponama na liste na yango mpo kotia ye na esika ya honorable Jean-Marc Kabund-a-Kabund na ebonga ya 1er vice-président ya Assemblée national, esakoli UDPS/Tshisekedi na mikano mizwami jeudi nsima na likita ya lingomba liye na Limete, na Kinshasa.
Na mikano myango mitiami manzaka na secrétaire général Augustin Kabuya, UDPS/Tshisekedi ekebisi député national nionso oyo akotosa te.
Député national aponama na liste (ya UDPS/Tshisekedi) oyo akotosa te tokotala ye lokola amolingoli ye moko na parti mpe, na yango, akozwa etumbu kolanda mikano mya Buku likonzi ya ekolo, ba statuts mpe mibeko ya parti, elakisi mokanda ya UDPS/Tshisekedi.
UDPS/Tshisekedi elobi, na mokanda mwango, ete na boyokani CACH-FCC, wuto libandela, ngambo mosusu etumolaka yango mpe etelemelaka yango.
UDPS/Tshisekedi elobi ba Assemblée nationale esalaki nko mpo na kolongola M. Kabund mpe esengi ye kokende na ba zuzi mpo na yango.
M. Kabund akweyisamaki na ebonga ya 1er vice-président ya Assemblée nationale
lin_Latn lin_Latn lin_Latn lin_Latn lin_Latn lin_Latn